Ferdinand Rosenthal

Ferdinand Rosenthal (, n. la 10-an de novembro 1839 en Kaposvár, pliparte hungarlingva urbo en la Aŭstra imperio; mortis la 5-an de marto 1921 en Breslau, prusa Silezio) estis germana rabeno kaj verkisto.

Ferdinand Rosenthal, kiu devenis de rabena familio, studis ĉe diversaj Jeŝivoj kaj ĉe la universitatoj de Lepsiko (Leipzig) kaj Berlino, kie li doktoriĝis en 1866. Plej malfrue post la doktoriĝo en Berlino li estis cicitano de la reĝlando Prusio, ekde 1871 de la Germana Imperiestra Regno. En 1867 li fariĝis rabeno en Beuthen, prusa Silezio, kaj en 1887 en tiam germana urbego Breslau. Lia edzino Käthe Rosenthal estis inter kolegoj konata botanikistino kaj instruistino.

Kvankam oni ĝenerale kategoriigas lin ortodokse judisma rabeno, Rosenthal ankaŭ estis aktiva membro de la Gesellschaft der Brüder aŭ Societo de Fratoj, asocio de liberala kaj progresema reformisma judismo en Breslau. Krome li aktivis en la Humboldt-Verein für Volksbildung, germane en traduko "Humboldt-asocio por popola klerigo", urba klergia asocio kun filioj en la tuta tiutempa Germana Regno kiu modele kunlaborigis katolikojn, protestantojn kaj judojn, kaj ekde 1909 en la tiam germanlingva urbego Breslau ankaŭ amplekse ofertis Esperanto-kursojn.

Kategorio:Germanaj rabenoj
Kategorio:Germanaj teologoj
Kategorio:Germanaj verkistoj